Бојни крсташи су од самог почетак непријатељства ангажовани у текућим операцијама јапанске флоте. Киришима и Хиеи су учествовали у заштити јапанских носача авиона, који су извели напад на Перл Харбор, 7. децембра 1941. године, а Конго и Харуна су пружали заштиту десантним операцијам у Малезији, децембра 1941. године.Током јануара и фебруара 1942. године, бојни крсташ су активно учествовали у јапанској окупацији Индонезије.Ватру ка непријатеља, они су први пут отворили 1. марта 1942. године. Испаливши скоро 300 пројектила главног калибра, ка америчком разарачу, «Хиеи» и «Киришима» нису успели ни једном да погоде циљ.Следећи задатак бојних крсташа, био је заштита носача авиона, приликом препада на Индијски океан, априла 1942. године, а затим и у бици за Мидвеј 4.-5. јуна 1942. године.У оба случаја, бојни крсташи нису претрпели ни најмања оштећења.